เป็นหนึ่งในร้านที่เคยโทรมาสอบถามทททท. แล้วทางททท.แนะนำค่ะ ร้านนี้ใน Google Maps สามารถใช้เซิร์ชแล้วขับรถตามไปได้นะคะ

ตัวร้านนี้มีด้วยกันเป็นสองห้อง ประตูแยกเข้าตังหากทั้งสองห้องค่ะ เลือกเข้าห้องไหนก็ได้วันนั้นเราเลือกเข้าห้องฝั่งซ้าย

เราสั่งกับข้าวไปทั้งหมดสามอย่าง กว่าอย่างแรกจะมานานพอสมควร อย่างที่สองไม่นานมาก แต่อย่างที่สามห่างจากอย่างที่สองครึ่งชั่วโมงค่ะ แล้วก็น้ำแข็งแล้วหมดทวงสามรอบกว่าจะได้บริการค่อนข้างไม่โอเคนะคะ

อย่างแรกที่ได้มาก่อนเลยคือเเกงแคซี่โครงค่ะ รสออกแนวนัวนัวยังสู้ร้านที่เราชอบไม่ได้ แต่ซี่โครงโอเคค่ะไม่เปื่อยมาก

อย่างที่สองเป็นแป้งนมทอดมีเครื่องจิ้มมาให้สองอย่างคือน้ำพริกข่ากับซอสพริกหวานซึ่งเวลากินก็ได้รสชาติคนละแบบแล้วแต่ชอบเลยค่ะ ตัวนี้อร่อยดีเคี้ยวมันฟันดีค่ะ

อย่างสุดท้ายกว่าจะมาอย่างที่บอกว่านานมากๆ แล้วก็มาตอนแรกไม่ได้เอาน้ำจิ้มสามรสมาด้วย สำหรับรสชาติตัวน้ำอร่อยแบบละมุนดีเราชอบมากกว่ารสชาติของน้ำแกงแคนะคะ